Na temelju članka 34. stavka 1. Zakona o komunalnom gospodarstvu (Narodne novine 68/18, 110/18 - Odluka Ustavnog suda Republike Hrvatske, 32/20 i 145/24) i 41. točke 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), Gradska skupština Grada Zagreba, na \_\_\_\_\_\_\_sjednici, \_\_\_\_\_\_\_\_ 2025., donijela je

**ODLUKU**

**o povjeravanju obavljanja komunalne djelatnosti usluge**

**kremiranja i ukopa kućnih ljubimaca**

**Članak 1.**

Ovom se odlukom povjerava obavljanje komunalne djelatnosti usluge kremiranja i ukopa kućnih ljubimaca.

**Članak 2.**

Obavljanje komunalne djelatnosti usluge kremiranja i ukopa kućnih ljubimaca povjerava se trgovačkom društvu Morski lav d.o.o. na neodređeno vrijeme, odnosno sve dok Grad Zagreb ima većinski udio u temeljnom kapitalu trgovačkog društva Morski lav d.o.o.

Zemljište, objekt i oprema groblja i krematorija kućnih ljubimaca u vlasništvu Grada Zagreba na adresi u Zagrebu, Dumovec, Franjčevićeva 45 na k.č. 8251/2 k.o. Sesvetski Kraljevec za obavljanje komunalne djelatnosti iz stavka 1. ovoga članka daje se trgovačkom društvu Morski lav d.o.o. na upravljanje i održavanje.

**Članak 3.**

Trgovačko društvo Morski lav d.o.o. obvezuje se obavljati komunalnu djelatnost usluge kremiranja i ukopa kućnih ljubimaca sukladno:

- posebnim propisima iz područja veterinarstva,

- sklopljenom ugovoru, redovito, savjesno i stručno s pažnjom dobrog gospodara,

- načelima komunalnog gospodarstva.

**Članak 4.**

Grad Zagreb i trgovačko društvo Morski lav d.o.o. sklopit će ugovor o povjeravanju obavljanja komunalne djelatnosti usluge kremiranja i ukopa kućnih ljubimaca kojim će regulirati međusobna prava i obveze.

**Članak 5.**

Ova odluka stupa na snagu osmoga dana od dana objave u Službenom glasniku Grada Zagreba.

Predsjednik

Gradske skupštine

**Joško Klisović**